Lukman Harun
Lukman Harun (lahia di Limbanang, Suliki, Limo Puluah Koto, Hindia Balando , 6 Mei 1934 – maningga di Jakarta, 8 April 1999 pado umua 64 taun) adolah surang tokoh Muhammadiyah sarato panggiat Islam internasional. Lukman pernah manjabat sabagai Sekretaris Jenderal Asian Conference on Religion and Peace (ACRP).
Daftar isi
Latar balakang[suntiang | suntiang sumber]
Lukman Harun adolah surang putra Minangkabau, anak ka limo di antaro tujuah basudaro dari pasangan Zaid (apak) jo Kamsiah (mande). Apaknyo adolah surang nan fasiah babahaso Arab sarato punyo pangatauan agamo nan cukuik laweh. Lukman manyalasaian pandidikannyo di Fakultas Ekonomi Universitas Nasional.[1]
Kahidupan[suntiang | suntiang sumber]
Lukman adolah surang organisatoris ulung. Katiko mahasiswa Lukman giat di kapanguruihan Himpunan Mahasiswa Islam sarato manjadi Katua Pamuda Muhammadiyah. Di pangujuang maso Orde Lamo, Lukman adolah panggiat nan cukuik vokal mangganyang Partai Kominih Indonesia. Lukman mamulai kariernyo sabagai pagawai di Kantua Pusek Pabandaharoan Negara Departemen Kauangan. Sasusah itu Lukman bakarajo sabagai Pangatur Tata Usaho di Pusek Jawatan Patanian Rakyat Departemen Patanian. Karano giat di organisasi Lukman ditunjuak manjadi anggota DPR-GR, nan banyak manyuaroan kapantiangan politik kalangan muslim.[2] Pado taun 1971, Lukman baranti sabagai anggota DPR-GR karano di-recall.
Kudian Lukman bagabuang ka Partai Muslimin Indonesia sarato manjabat sabagai sekjen. Lukman babarapo kali manjadi kandidat kuaik Katua DPP Muhammadiyah. Tarakhia jabatannyo sabagai Katua Hubungan Lua Nagari/Juru Bicara Muhammadiyah.
Kaluarga[suntiang | suntiang sumber]
Lukman manikah jo surang padusi asa Maninjau, Agam, nan banamo Maimunah Malik sarato alah dikaruniai surang putra jo tigo urang putri.
Pandidikan[suntiang | suntiang sumber]
- Sakola Dasar, Limbanang (1941)
- SMP Muhammadiyah, Payokumbuah (1947)
- SMA Muhammadiyah, Jakarta (1951)
- Fakultas Sosial Politik Universitas Nasional (UNAS), Jakarta
Karier[suntiang | suntiang sumber]
- Pagawai di kantua Pusek Pabandaharoan Negara Departemen Kauangan (1952-1954)
- Pangatur Tata Usaho di Pusek Jawatan Patanian Rakyat Departemen Patanian (1954-1959)
- Panata Agraria di Direktorat Jenderal Agraria Departemen Dalam Nagari (1959)
Organisasi[suntiang | suntiang sumber]
- Himpunan Mahasiswa Islam (HMI)
- Katua Dewan Mahasiswa UNAS (1960-1962)
- Wakil Sekjen Majelis Mahasiswa Indonesia (MMI)
- Federasi Dewan Mahasiswa
- Senat Mahasiswa Saluruih Indonesia
- Katua Pimpinan Pusek Pamuda Muhammadiyah (1957-1960)
- World Assembly of Youth (WAY)
- Katua Pangarah Massa Kasatuan Aksi Pangganyangan Gestapu/PKI (KAP Gestapu/PKI)
- Majelis Ulama Indonesia (MUI)
- Yayasan Haji Karim Oei, yayasan nan didirian untuak dakwah di kalangan etnis Tionghoa
- Katua Panitia Pambebasan Palestina jo Masjidil Aqsha
- Ikatan Cendekiawan Muslim Indonesia (ICMI)
- Anggota Badan Eksekutif Asian Conference on Religion and Peace (ACRP)
- Kaluarga Mahasiswa Minangkabau (KMM)
Rujuak-an[suntiang | suntiang sumber]
- ^ Lukman Harun (1934-1999) pkesinteraktif.com, 27 Februari 2009. Diakses 10 Mei 2013.
- ^ Profil Lukman Harun Portal Resmi Provinsi DKI Jakarta. Diakses 10 Mei 2013.
Pautan lua[suntiang | suntiang sumber]
- Wakil Ketua MPR RI Resmikan ICM Lukman Harun MinangkabauNews, 13 Juli 2011. Diakses 10 Mei 2013.
- ICM Haji Lukman Harun BPICM Haji Lukman Harun, 10 September 2011. Diakses 10 Mei 2013.
tuk_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn min_Latn min_Latn min_Latn min_Latn ind_Latn eng_Latn min_Latn min_Latn min_Latn ind_Latn min_Latn min_Latn min_Latn